शीतला माता मंदिर में पीपल का पौधा लगाकर मनाया पोती का जन्मदिन
नारनौल |गांव सेखपुरा निवासी लालचंद सैनी ने सोमवार को शीतला माता मंदिर में पीपल का पौधा लगाकर अपनी पोती राजश्री का जन्म दिवस मनाया। इस मौके पर परिवार के सदस्यों ने पौधरोपण के बाद पोती से केक कटवाया। लालचंद सैनी ने कहा कि लड़का-लड़की समाज का अभिन्न अंग हैं। इनके बिना समाज अधूरा है। इसलिए समाज के लोग लड़के के जन्म की तरह लड़की का जन्म दिवस भी मनाएं। लड़कियों के पालन-पोषण से लेकर शिक्षा-दीक्षा तक कोई भेदभाव बरतें। इस मौके पर राजश्री की परदादी मूर्ति देवी, दादी लाली देवी, लीलाराम, राजकुमार समेत गांव के अनेक गणमान्य लोग उपस्थित थे।
awa_Deva hin_Deva